13. ΑΣΤΥΝΟΜΙΚΗ ΔΙΑΤΑΞΙΣ ΤΟΥ ΔΙΕΥΘΥΝΤΟΥ ΤΗΣ ΑΣΤΥΝΟΜΙΑΣ  ΑΘΗΝΩΝ Αριθ. 28 της 20 Αυγ./5 Σεπτ. 1951 Περί υποχρεώσεών τινων των Δ/ντών, υπαλλήλων και πελατών των Ξενοδοχείων ύπνου. Εν Αθήναις σήμερον την 20ήν του μηνός Ιουλίου του έτους 1951, ημείς ο Δ/ντής της Αστυνομίας Αθηνών Δημήτριος Βρανόπουλος, Αστυν. Δ/ντής Α΄ αποσκοπούντες εις την προστασίαν της υγείας, ανέσεως και ησυχίας των εν τοις Ξενοδοχείοις διαμενόντων, έχοντες δε υπ’ όψει τα άρθρ.2, 122 και 123 του Νόμ. 4971 «περί Οργανισμού του Σώματος της Αστυνομίας Πόλεων» και το άρθρ.37 του Δ. της 9 Οκτ. 1926 «περί Κανονισμού του Σώματος της Αστυνομίας Πόλεων», ως εκωδικοποιήθη και εκυρώθη δια του άρθρ.8 του Νόμ. 1001/1943, διατάσσομεν: Μέτρα προλήψεως πυρκαϊών ΄Αρθρ.1.-1.Υποχρεούνται οι διατηρούντες Ξενοδοχεία όπως τοποθετήσωσιν ικανόν αριθμόν πυροσβεστήρων εκ χάλυβος ή χυτοσιδήρου, περιέχοντος υγράν ή άλλην ουσίαν κατάλληλον δια την καταστολήν του πυρός. 2.Ο αριθμός των πυροσβεστήρων δέον να είναι ανάλογος προς τον χώρον του Ξενοδοχείου, δέον δε να τοποθετηθή κατ’ ελάχιστον όριον είς πυροσβεστήρ εις έκαστον όροφον και ανά οκτώ δωμάτια αυτού ή κλάσματα των οκτώ. 3.Αι εγκαταστάσεις θερμάνσεως και φωτισμού δέον να διατηρώνται εν καλή καταστάσει, να λαμβάνηται δε πάντοτε μέριμνα προς αποτροπήν κινδύνου πυρκαϊάς λόγω ενώσεως ή άλλης αιτίας. Ωσαύτως να λαμβάνηται μέριμνα να μη εκφεύγωσι καπνοί ή άλλα αέρια επιβλαβή ή ενοχλητικά δια τους ενοίκους. 4.Απαγορεύεται η εκ μέρους των ενοίκων του Ξενοδοχείου χρήσις πετρελαιομηχανών, ηλεκτρομηχανών και καμινέττων προς παρασκευήν φαγητών, αφεψημάτων κλπ. Η χρήσις καμινέττου επιτρέπεται οσάκις υπάρχουν ένοικοι ασθενούντες ή διαμένουν οικογένειαι έχουσαι βρέφος ή και εις πάντα πελάτην προς θέρμανσιν ύδατος εφ’ όσον ο Ξενοδόχος δεν παρέχει θερμόν ύδωρ. Μέτρα ασφαλείας και κοινής ησυχίας ΄Αρθρ.10.-Απαγορεύεται εις τους Διευθυντάς των Ξενοδοχείων, οικοτροφείων κλπ. να προσλαμβάνουν εις την υπηρεσίαν των υπάλληλον μη όντα εφωδιασμένον δια δελτίου ταυτότητος εκδιδομένου παρά της Αστυνομικής Αρχής του τόπου της μονίμου διαμονής του. Κατ’ εξαίρεσιν δύνανται ούτοι να προσλαμβάνουν ως υπάλληλόν των πρόσωπον γνωστόν αυτοίς και στερούμενον του ανωτέρω δελτίου υπό τον όρον όμως όπως εντός εικοσαημέρου από της προσλήψεώς του να εφοδιασθή τούτο δια τοιούτου. Βιβλίον προσωπικού ΄Αρθρ.11.-Οι Διευθυνταί Ξενοδοχείων, οικοτροφείων κλπ. υποχρεούνται όπως καταρτίσωσι και τηρώσι βιβλίον εμφαίνον το ονοματεπώνυμον, πατρώνυμον, ηλικίαν των υπαλλήλων αυτών, την ημερομηνίαν της εν τη υπηρεσία προσλήψεώς των και αποχωρήσεώς των ως και την φωτογραφίαν των υποβάλωσι δε κατάστασιν εμφαίνουσαν τα ανωτέρω στοιχεία εις την Υποδιεύθυνσιν Γενικής Ασφαλείας. Ωσαύτως υποχρεούνται όπως οσάκις προσλαμβάνουν νέον υπάλληλον αποστέλλουν αυθημερόν εις την Υποδ/νσιν Γεν. Ασφαλείας τα ανωτέρω στοιχεία μετά δύο φωτογραφιών αυτού και γνωστοποιούσιν αυτή πάσαν δι’ οιανδήποτε αιτίαν αποχώρησιν παντός υπαλλήλου των. Σελ. 201 Γενικοί νόμοι περί ξενοδοχείων-Επιπλ. δωματίων κλπ 18.Ζ.α.13 Βιβλιάριον υγείας ΄Αρθρ.12.-Ουδείς δύναται να μετέλθη το επάγγελμα του υπαλλήλου Ξενοδοχείου ύπνου, οικοτροφείου κλπ. εάν δεν είναι εφοδιασμένος δια του υπό του Δ/τος της 18.1.1930 οριζομένου βιβλιαρίου υγείας. Ανάρτησις αντιτύπου ΄Αρθρ.13.-Υποχρεούνται οι Διευθυνταί των Ξενοδοχείων και οικοτροφείων όπως αναρτήσωσιν αντίτυπον της παρούσης εντός πλαισίου μεθ’ υελοπίνακος εις καταφανές μέρος της εισόδου του Ξενοδοχείου ή Οικοτροφείου. ΄Αρθρ.14.-Η ισχύς της παρούσης άρχεται από της δημοσιεύσεώς της εν τη Εφημερίδι της Κυβερνήσεως, η δε εκτέλεσίς της ανατίθεται εις τους Αστυνομικούς υπαλλήλους. Οι παραβάται της παρούσης διώκονται και τιμωρούνται ως εξής: του άρθρ.1 συμφώνως τω άρθρ.433 του Ποινικού Κώδικος, του άρθρ.2 συμφώνως τοις άρθρ.417 και 439 του αυτού κώδικος, κατά τας περιπτώσεις του άρθρ.7 συμφώνως τοις άρθρ.444 και 459 του αυτού κώδικος, κατά τας περιπτώσεις απάντων δε των λοιπών άρθρ.3, 4, 5, 6 8, 9 10, 11, 12 και 13 συμφώνως τω άρθρ.459 του αυτού Κώδικος. Σελ. 202 18.Ζ.α.13 Γενικοί νόμοι περί ξενοδοχείων-Επιπλ. δωματίων κλπ ΄Αρθρ.2.-1.Εις τα ξενοδοχεία αι διατάξεις περί μέτρων κοινής ησυχίας εφαρμόζονται κατά τας ώρας 13-17 και 23-8 χειμώνός τε και θέρους. 2.Οι ένοικοι Ξενοδοχείων υποχρεούνται να παραδίδουν την κλείδα του δωματίου κατά την έξοδόν των εις την διεύθυνσιν του Ξενοδοχείου. Πρόχειρον Φαρμακείον ΄Αρθρ.3.-Έκαστον ξενοδοχείον δέον να έχη μικρόν φαρμακείον περιέχον τα κάτωθι πρόχειρα φάρμακα: ιώδιον, οινόπνευμα καθαρόν, γάζαν αποστειρωμένην, βάμβακα και επιδέσμους. Αναγγελία Κρουσμάτων-Απολύμανσις ΄Αρθρ.4.-Οσάκις σημειούται κρούσμα λοιμώδους νόσου, ο διευθυντής του Ξενοδοχείου οφείλει πάραυτα να ειδοποιήση το οικείον Αστυνομικόν Τμήμα. Την αυτήν υποχρέωσιν έχουσι και οι λαβόντες γνώσιν οικείοι του ασθενούς και ο θεράπων ιατρός. Ευθύς ως εκκενωθή δωμάτιον εις ο διέμενεν άτομον πάσχον εκ φυματιώσεως ο Δ/ντής του Ξενοδοχείου οφείλει να μεριμνήση δια την άμεσον απολύμανσιν τούτου παρά Δημοσίου ή ανεγνωρισμένου απολυμαντηρίου υποβάλλων εντός 24ώρου εις το οικείον Αστυν. Τμήμα βεβαίωσιν ταύτης, απαγορευομένης της διαθέσεως τούτου ή των εν αυτώ αντικειμένων εις άλλο άτομον προ της απολυμάνσεως. Χοροί-Συναυλίαι ΄Αρθρ.5.-Απαγορεύεται η τέλεσις χορών ή συναυλιών εις τας αιθούσας των ξενοδοχείων κατά τας ώρας του άρθρ. 2 άνευ ημετέρας εγγράφου αδείας χορηγουμένης κατόπιν αιτήσεως υποβαλλομένης ημίν δια του οικείου Αστυν. Τμήματος. Δηλώσεις Ξενοδοχείων ΄Αρθρ.6.-1.Έκαστος Δ/ντής Ξενοδοχείου ύπνου, οικοτροφείου, ή εκμισθωτής επιπλωμένων δωματίων οφείλει να υποβάλη εις την Υποδ/νσιν Γεν. Ασφαλείας ενυπογράφον δήλωσιν, εν ή θ’ αναφέρηται το ονοματεπώνυμον αυτού, ο τίτλος και η διεύθυνσις (οδός-αριθμός) του ξενοδοχείου, ως και το ονοματεπώνυμον του ορισθησομένου υπευθύνου δια την ακριβή τήρησιν της παρούσης διατάξεως. 2.Ανεξαρτήτως όμως της υπάρξεως υπευθύνου, ο διευθυντής της επιχειρήσεως θεωρείται και αυτός υπεύθυνος εάν διατελή εν γνώσει των γενομένων παραβάσεων και δύναται να τας εμποδίση ή εάν δύναται να τω αποδοθή αμέλεια περί την οφειλομένην επίβλεψιν. 3.Την υποχρέωσιν της πρώτης παραγράφου υπέχουν και πάντες οι εις το μέλλον ιδρύοντες τας εν αυτώ αναφερομένας επιχειρήσεις. Δελτία πελατών ΄Αρθρ.7.-Οι Διευθυνταί Ξενοδοχείων ή οικοτροφείων υποχρεούνται να συντάσσουν τα κατωτέρω δελτία και να συμμορφώνται επακριβώς προς τας εκάστοτε υπό της Υπ/νσεως Γεν. Ασφαλείας παρεχομένας αυτοίς σχετικάς οδηγίας. Σελ. 199 Γενικοί νόμοι περί ξενοδοχείων-Επιπλ. δωματίων κλπ 18.Ζ.α.13 Α΄.Δελτία δια τους ημεδαπούς πελάτας Το δελτίον θα διαιρείται εις τρία ίσα τμήματα διαχωριζόμενα απ’ αλλήλων δια διατρήτου περιθωρίου. α)Εις το πρώτον τμήμα θα αναγράφωνται κατά σειράν τα εξής στοιχεία: 1.Δελτίον αφίξεως και αναχωρήσεως ημεδαπού. 2.Ο αύξων αριθμός του δελτίου. 3.Ο τίτλος ή η επωνυμία του Ξενοδοχείου ή οικοτροφείου (πανσιόν). 4.Η οδός και ο αριθμός του ακινήτου. 5.Το ονοματεπώνυμον του Ξενοδόχου. 6.Το ονοματεπώνυμον του υπεύθυνου υπαλλήλου, εάν έχη ορισθή τοιούτος. 7.Ο αριθμός του δωματίου εις το οποίον κατέλυσεν ο πελάτης. 8.Ο αριθμός του ειδικού βιβλίου εις το οποίον κατεγράφη ο πελάτης. 9.Το επώνυμον του πελάτου απαραιτήτως με κεφαλαία γράμματα. 10.Το όνομα του πελάτου. 11.Το όνομα του πατρός του πελάτου. 12.Το όνομα του συζύγου προκειμένου περί υπάνδρου γυναικός. 13.Η ηλικία. 14.Η Εθνικότης. 15.Το επάγγελμα. 16.Ο τόπος γεννήσεως. 17.Η μόνιμος κατοικία (πόλις, οδός, αριθμός). 18.Ο τόπος προελεύσεως. 19.Η ημέρα της αφίξεως. 20.Ο σκοπός της αφίξεως. 21.Η ημέρα αναχωρήσεως. 22.Το δελτίον Αστυν. ταυτότητος όπερ φέρει μεθ’ εαυτού ο πελάτης. 23.Η εκδούσα το δελτίον ταυτότητος Αστυνομική Αρχή. 24.Η υπογραφή του πελάτου. 25.Η υπογραφή του ξενοδόχου ή του υπευθύνου υπαλλήλου του. β)Εις το δεύτερον τμήμα θα αναγράφωνται άπαντα τα στοιχεία του πρώτου τμήματος ως ανωτέρω, πλην του υπ’ αριθ. 1 όπερ θα αναγράφη ως εξής: Δελτίον αναχωρήσεως ημεδαπού. γ)Εις το τρίτον τμήμα θα αναγράφωνται επίσης άπαντα τα στοιχεία του πρώτου τμήματος εκτός του υπ’ αριθ. 20 όπερ δεν θα αναγραφή παντελώς, του υπ’ αριθ. 1 όπερ θ’ αναγράφη ως εξής: Δελτίον αφίξεως ημεδαπού. Τα ανωτέρω Τμήματα του δελτίου ημεδαπού γράφονται εις απλούν. Εκ τούτων το τρίτον συμπληρούμενον άμα τη αφίξει του πελάτου και φέρον τας υπογραφάς του πελάτου και του ξενοδόχου ή του υπευθύνου υπαλλήλου του ξενοδοχείου θα αποκόπτεται και θα παραδίδεται εις την Υποδ/νσιν Γεν. Ασφαλείας εντός 12 ωρών από της καταλύσεως του πελάτου. Σελ. 200 Το δεύτερον τμήμα συμπληρούμενον κατά την ημέραν της αναχωρήσεως πελάτου, θα παραδίδεται εις τον ίδιον Υποδ/ντήν εντός 12 ωρών από της αναχωρήσεως του πελάτου. Το πρώτον τμήμα θα παραμένη εις το στέλεχος και θα φυλάσσεται υποχρεωτικώς τουλάχιστον επί έν έτος από της ημέρας της συμπληρώσεώς του. Β΄.Δελτία δια τους Αλλοδαπούς πελάτας Το δελτίον θα διαιρείται εις τρία ίσα τμήματα διαχωριζόμενα απ’ αλλήλων δια διατρήτου περιθωρίου. α)Εις το πρώτον τμήμα θ’ αναγράφωνται κατά σειράν τα εξής στοιχεία: 1.Δελτίον αφίξεως και αναχωρήσεως αλλοδαπού. 2.Ο αύξων αριθμός του δελτίου. 3.Ο τίτλος ή η επωνυμία του ξενοδοχείου ή οικοτροφείου (πανσιόν). 4.Η οδός και ο αριθμός ένθα τούτο λειτουργεί. 5.Το ονοματεπώνυμον του ξενοδόχου. 6.Το ονοματεπώνυμον του υπευθύνου υπαλλήλου εάν έχη ορισθή τοιούτος. 7.Ο αριθμός του δωματίου εις το οποίον κατέλυσεν ο πελάτης. 8.Ο αριθμός του βιβλίου εις το οποίον κατεγράφη ο πελάτης. 9.Το επώνυμον του πελάτου γεγραμμένον απαραιτήτως με κεφαλαία λατινικά γράμματα. 10.Το όνομα του πελάτου. 11.Το όνομα του πατρός του πελάτου. 12.Το όνομα του συζύγου προκειμένου περί υπάνδρου γυναικός. 13.Ο τόπος γεννήσεως του πελάτου. 14.Η χρονολογία γεννήσεως αυτού. 15.Η υπηκοότης του πελάτου. 16.Η εθνικότης αυτού (καταγωγή). 17.Ο αριθμός του διαβατηρίου του και το προξενείον από το οποίον εθεωρήθη. 18.Πόθεν έρχεται. 19.Η ημερομηνία καθ’ ην εισήλθεν εις την Ελλάδα. 20.Εάν έχη άδειαν παραμονής και ο αριθμός αυτής. 21.Η Αρχή ήτις εξέδωκε την άδειαν παραμονής. 22.Ο τόπος της μονίμου διαμονής του πελάτου (πόλις, οδός, αριθμός). 23.Το επάγγελμα όπερ εξασκεί εν τη αλλοδαπή. 24.Το επάγγελμα όπερ εξασκεί εν Ελλάδι. 18.Ζ.α.13 Γενικοί νόμοι περί ξενοδοχείων-Επιπλ. δωματίων κλπ 25.Η ημερομηνία της αφίξεώς του εις το ξενοδοχείον. 26.Ο σκοπός της αφίξεως. 27.Το διάστημα καθ’ ο προτίθεται να παραμείνη εν Ελλάδι. 28.Που προτίθεται να μεταβή. 29.Η ημερομηνία αναχωρήσεως του πελάτου εκ του ξενοδοχείου. 30.Η υπογραφή του πελάτου. 31.Η υπογραφή του ξενοδόχου ή του υπευθύνου υπαλλήλου του. β)Εις το δεύτερον τμήμα θα αναγράφωνται πάντα τ’ ανωτέρω στοιχεία πλην του υπ’ αριθ. 1 όπερ θα γραφή ως εξής :Δελτίον αναχωρήσεως αλλοδαπού. γ)Εις το τρίτον τμήμα θ’ αναγράφωνται επίσης άπαντα τα στοιχεία του πρώτου τμήματος εκτός του υπ’ αριθ.28 το οποίον δεν θα αναγραφή και του υπ’ αριθ. 1 το οποίον θα αναγραφή ως εξής :Δελτίον αφίξεως αλλοδαπού. Τα ανωτέρω Τμήματα του δελτίου αλλοδαπών γράφονται εις διπλούν δια φύλλου αντιγραφής (καρμπόν). Εκ τούτων το τρίτον τμήμα συμπληρούμενον άμα τη αφίξει του πελάτου και φέρον τας υπογραφάς του πελάτου και του ξενοδόχου ή του υπευθύνου υπαλλήλου του ξενοδοχείου θ’ αποκόπτεται και θα παραδίδεται το μεν έν εις το Κέντρον Αλλοδαπών το δε δεύτερον εις την Υπ/νσιν Γεν. Ασφαλείας εντός 12 ωρών από της καταλύσεως του πελάτου. Το δεύτερον τμήμα συμπληρούμενον κατά την ημέραν της αναχωρήσεως του πελάτου θα παραδίδεται εις την ιδίαν Υποδ/νσιν εντός 12 ωρών από της αναχωρήσεως τούτου. Το πρώτον Τμήμα θα παραμείνη εις το στέλεχος και θα φυλάσσεται υπό του Ξενοδόχου υποχρεωτικώς τουλάχιστον επί έν έτος από της ημέρας συμπληρώσεώς του. Πλην των δια του παρόντος άρθρου καθοριζομένων Αρχών οι Ξενοδόχοι δεν υποχρεούνται να υποβάλωσι δελτίον ημεδαπών ή αλλοδαπων εις ουδεμίαν άλλην Αρχήν ή Υπηρεσίαν. Υποχρεούνται οι Διευθυνταί Ξενοδοχείων και οι υπεύθυνοι υπάλληλοι αυτών όπως τα ανωτέρω δελτία συντάσσωσι κατά πιστήν αντιγραφήν γράμμα προς γράμμα εκ του Αστυνομικού δελτίου ταυτότητος ή του διαβατηρίου να γράφωσι δε άπαντα τα εν τοις δελτίοις αναφερόμενα στοιχεία καθαρώς και ευαναγνώστως. Εξακρίβωσις ταυτότητος πελατών ΄Αρθρ.8.-Οι Διευθυνταί των Ξενοδοχείων και οικοτροφείων, υποχρεούνται όπως προ πάσης ενοικιάσεως κλίνης ή δωματίου εξακριβώνουν την ταυτότητα του πελάτου των. Προς τούτο δύνανται να ζητώσι παρ’ αυτών την επίδειξιν της επισήμου Αστυνομικής ταυτότητος αυτού ή άλλου πιστοποιητικού επισήμου Αρχής φέροντος την φωτογραφίαν  του δεόντως εσφραγισμένην, προκειμένου δε περί αλλοδαπών την επίδειξιν διαβατηρίου, εφ’ όσον τούτο φέρει νόμιμον θεώρησιν Ελληνικής Προξενικής Αρχής. Εάν ημεδαπός τις στερείται τοιούτου πιστοποιητικού θα γίνεται μεν δεκτός προς κατάλυσιν θα ειδοποιείται όμως αμέσως η Υποδ/νσις Γεν. Ασφαλείας. Βιβλίον κινήσεως πελατών ΄Αρθρ.9.-Εις έκαστον Ξενοδοχείον, οικοτροφείον κλπ. δέον να τηρήται βιβλίον κινήσεως επιβατών εις ο θα εγγράφωνται καθ’ εκάστην εις συνεχή και αδιάκοπον σειράν άνευ κενών διαστημάτων άπαντα τα διαμείναντα εις το ξενοδοχείον πρόσωπα δια τα οποία εγένοντο δελτία αφίξεως με στήλας :αύξων αριθμός, αριθμός τριπλοτύπου βιβλίου, ονοματεπώνυμον, όνομα πατρός, ηλικία, εθνικότης, επάγγελμα, τόπος μονίμου διαμονής, τόπος προελεύσεως, αιτία αφίξεως, ημερομηνία αφίξεως, (έτος, ημέρα, μην) ημερομηνία αναχωρήσεως (έτος, ημέρα, μην) που διευθύνεται, τι πιστοποιητικόν έχει. Η εγγραφή δέον να ενεργήται αμέσως άμα τη αφίξει εκάστου πελάτου. Πιστοποιητικά υπαλλήλων 